NoeFlandre/osm-polygon-wikidata-only huggingface dataset:
Bårse Kirke

Bårse Kirke ligger i Bårse ca. 6 km V for Præstø (Region Sjælland). Indtil Kommunalreformen i 2007 lå den i Storstrøms Amt, og indtil Kommunalreformen i 1970 i Bårse Herred, (Præstø Amt). Skibet er opført i første halvdel af 1300-tallet af teglsten. Den spidsbuede norddør står tilmuret, syddøren er stadig i brug men noget ændret. Skibet har oprindelig haft et noget smallere kor, men i anden halvdel af 1400-tallet blev det nedrevet og erstattet af det nuværende langhuskor, hvis østgavl har tre tætsiddende højblændinger over savskifte og cirkelblændinger yderst. I sengotisk tid opførtes våbenhuset mod syd, over våbenhuset rejstes et tårn. Den brede korbue til det oprindelige kor er bevaret. I forbindelse med ombygningen i anden halvdel af 1400-tallet fik kirken indbygget krydshvælv. Alterbilledet er malet af Th. Wegener i 1862. Prædikestolen er skåret af Bertel Snedker i 1604. Vestpulpituret er fra 1638, i felterne er opsat figurer, som formodentlig stammer fra en sengotisk altertavle. Den romanske granitfont har tekst, der oplyser, at Bonde Friser har hugget fonten og Esger Rød har ladet den fremstille. Desuden ses de 16 runetegn samt tre tilføjede runer, der tilsammen danner det såkaldte Gyldental, der benyttedes i den kirkelige kalenderberegning. Den glatte og uprofilerede kumme er prydet med syv arkader, de seks er dobbelte, den syvende har tredobbelte runde buleslag, arkadefelterne er adskilt ved pilastre med fladtrykte kapitæler. Kummen er desuden smykket med vegetative motiver samt et kors med egeblade i ender og i korsskæringen, disse motiver daterer fonten til midten af 1200-tallet. Alt er ristet med fine, skarpe linjer. Foden er foroven en keglestub, der går over i en sekskantet pyramidestub med halvrunde skiver i de listeindfattede felter. Eksterne kilder og henvisninger Bårse Kirke Arkiveret 31. januar 2011 hos Wayback Machine på nordenskirker.dk Bårse Kirke på KortTilKirken.dk Bårse Kirke i bogværket Danmarks Kirker (udg. af Nationalmuseet)
Bæk (Haderslev Kommune)

For alternative betydninger, se Bæk (flertydig). (Se også artikler, som begynder med Bæk) Bæk (tysk: Bek) ligger i Sønderjylland og er en meget lille landsby, beliggende ca. otte kilometer nordøst for Haderslev, tæt på Haderslev Fjord. Den ligger i Haderslev Kommune og hører til Region Syddanmark.
Bækkeskov

Bækkeskov er dannet som hovedgård i 1600 af Vibeke Beck. Gården ligger i Everdrup Sogn i Næstved Kommune. Hovedbygningen er opført i 1796. Bækkeskov Gods er på 745,8 hektar med Bregnegård. Ejere af Bækkeskov (1600-1609) Vibeke Jokumsdatter Beck gift Galde (1609-1631) Christoffer Galde (1631-1633) Christian 4. (1633-1650) Merete Grubbe gift Urne (1650-1679) Christoffer Lindenov (1679-1691) Anne Elisabeth Christoffersdatter Lindenov gift Urne (1691-1693) Otto Krabbe (1693-1711) Sten Skinkel (1711-1718) Anne Marie von Offenberg gift Skinkel (1718-1729) Rudolf Skinkel (1729-1738) Knud Ahasverus Becker (1738-1741) Helene Marie Brummondt gift (1) Becker (2) von Folsach (1741-1757) Bredo von Munthe af Morgenstierne (1757-1759) Anna Dorothea Smith gift von Munthe af Morgenstierne (1759-1795) Otto Christopher von Munthe af Morgenstierne (1795-1805) Charles Joseph August Selby (1805-1810) Peter Benedik Petersen (1810-1843) Mikkel Leigh Smith (1843-1844) Cecile Caroline de Coninck gift (1) Pingel (2) Clemens (3) Smith (1844-1869) Christian Andreas Vind (1869-1881) Anne Sophie Elisabeth Hoppe gift Vind (1881-1906) Carl Rudolph Emil Vind (1906-1923) Ove Frederik Christian Vind (1923-1924) E. Bruun (1924-1926) E. Bruun (1926-1929) P.F. Lagoni (1929-1936) Emil Victor Schau Lassen (1936-1942) Siegfried Victor lensgreve Raben-Levetzau (1942-1975) Else Illum gift Trock-Jansen (1975-1996) Børge Hinsch (1996-2017) Peter Hermann Zobel (2017-) Bækkeskov Gods A/S ved Michael Immanuel Jebsen (søn af Hans Michael Jebsen) Kilder J.P. Trap: Danmark 5.udgave, Kraks Landbrug
Bøffelkobbel

Bøffelkobbel er en lille skov vest for Sønderborg tæt på Stenderup; den er i dag krigsmindesmærke for en episode under 2. Slesvigske Krig i 1864. Bøffelkobbel lå før Kampene ved Dybbøl i en form for ingenmandsland og husede flere gange de danske forposter under belejringen. Ved en fægtning 22. februar 1864 mellem danske forposter og en preussisk patrulje døde dragon Jens Christensen fra Stevns og infanterist Hans Hansen fra Næstved ved Jørgen og Kathrine Finks husmandssted i Bøffelkobbel. De begravede de to soldater i deres forhave. Jørgen Fink var veteran fra Treårskrigen 1848-50, hvor han blev hårdt såret. Ægteparret Fink passede gravstedet omhyggeligt til deres død i 1905. Deres ugifte datter Maria født i 1858 passede gravstedet indtil sin død i 1944. De danske Vaabenbrødre afslørede den 21. maj 1941 en mindetavle for Jørgen og Kathrine Fink, der i 1864 begravede de to danske soldater i deres have. Mindepladen blev skænket af den kendte stenhuggermester Peter Schannong. Graven gav anledning til Holger Drachmanns digt De vog dem, vi grov dem med motivet om de sønderjyske piger. Dragon Jens Christensen blev ifølge en samtidig beretning ramt bagfra af preussiske skud i et forsøg på at signalere tilbagetog til løjtnant Helms' vagtenhed af 2det kompagni, hvor Hans Hansen er tjenstgørende. Enheden forstod signalet for sent til at kunne undslippe, da størrelsen af de preussiske styrker og deres hastighed undervurderedes voldsomt. Den mangelfulde signalering er sandsynligvis den primære årsag til de to døde. Bøffelkobbelhuset blev i 1980 købt af De samvirkende danske Forsvarsbroderselskaber og er i dag fredet. Hver 22. februar kl. 11:00 afholdes en lille mindehøjtidelighed ved huset. Ægteparret Johansen Fink samt datteren Maria er begravet på Nybøl Kirkegård. Eksterne kilder og henvisninger Bøffelkobbel Bøffelkobbelhuset ved Sønderborg. Arkiveret 21. januar 2005 hos Wayback Machine Bøffelkobbelhuset Arkiveret 11. december 2010 hos Wayback Machine Henrik Steffen Helms: "Livserindringer". Nordisk Forlag MDCCCCXII.
Bøffelkobbel

Bøffelkobbel är en liten skog med ett minnesmärke från dansk-tyska kriget. Den ligger på södra Jylland i Danmark i närheten av Stenderup och väster om Sønderborg och var ett ingenmansland innan slaget vid Dybbøl. Vid en strid mellan danska förposter och en preussisk trupp den 22 februari 1864 dödades två danska soldater intill krigsveteranen Jørgen Fink och hans hustrus torp i Bøffelkoppel. De begravde soldaterna på sin tomt och skötte graven till deras död. Diktaren Holger Drachmann, som besökte platsen år 1877 i samband med sin resa i de områden Danmark förlorade i kriget, beskriver den i sin bok Derovre fra Grænsen. I maj 1941 sattes en minnestavla över paret upp på huset, som idag är kulturskyddat. Det ägs sedan 1980 av en veteranförening som högtidlighåller händelsen varje år den 22 februari klockan 11. Källor
Bøgeskov Havn

Bøgeskov Havn er en lille privatejet lystbådehavn, der ligger ved Gjorslev Bøgeskov ved Stevns Klint. Havnen tilhører Foreningen Bøgeskov Havn. Havnen blev tilsandet efter megen østenvind i 2026. Her starter og ender Stevns Klint Trampesti. Fra havnen er der kun 4 km til Gjorslev Slot. Referencer Eksterne henvisninger Website for Bøgeskov Havn Information og indsejlingskort for Bøgeskov Havn Arkiveret 29. november 2014 hos Wayback Machine
Bøgsted

Bøgsted er en herregård i Astrup Sogn, Vennebjerg Herred, Hjørring Amt. Den er opført ca. 1500 og ombygget 1791. Herregården er fredet (1918 og udvidet 2003). Sindal Kommune præmierede den efter omfattende restaurering i 2000. Fremstår nu som et eksempel på skiftende tiders byggestil. Mod nord, øst og vest ses en magtfuld og enkel renæssancebygning fra 1500-tallet. Mod syd ses en lettere barokfacade fra 1790 med fornemt frontparti og en særpræget knækket taglinie. Kun skoven er tilgængelig for publikum. Referende: Danmarksguiden sektion Slotte, herregårde og slotshaver i Nordjylland Arkiveret 19. januar 2010 hos Wayback Machine Ejere Niels Ovesen Panter 1419 Anders Jacobsen Lunge Ove Jepsen Lunge 1458 – ca. Tyge Ovesen Lunge Mogens Krabbe 1521 Margrethe Mogensdatter Krabbe Morten Tygesen Krabbe 1566 Mette Viffert 1597 Ulrik Sandberg Henrik Sandberg 1651 – ca. Ulrik Sandberg 1668 Sophie Maltesdatter Sehested 1688 Peder Jensen Holst 1713 Anna Jørgensdatter Hald 1724 Hans Bugge 1759 Elisabeth Dyssel 1769 Niels Bentzen Jespersen 1775 Enevold Bolwig 1804 Michael Brandt og Arent Hassel Rasmussen 1807 Andreas Andkjær 1810 Johanne Louise Henriette Jakobsen 1825 Daniel Poppe 1839 Severin Hastrup 1855 Sophie Elisabeth Zahrtmann 1860 Chr. Gottlieb Fritz Koch 1861 G. Raben 1874 Hans Emil Bluhme P. Holm 1917 Johs. Kjærgaard 1919 Trygve Sagen 1921 Johs. Kjærgaard 1924 Karl Jørgensen 1928 E. Kirkegaard 1930 Jysk Land-Hypotekforening 1932 Joh. Fr. Pommerencke 1950 A/S Oscar Siesbye 1985 ASX9632 ApS v/a Kai Hoffman 1990 Niels Riisberg / Jørgen Riisberg (bror) 1996 Vagn Louis Fentz / Mytte Lis Lyngby gift Fentz Eksterne henvisninger Bøgsted - fra Dansk Center for Herregårdsforskning Arkiveret 14. februar 2017 hos Wayback Machine Referencer
Bøllemosen

Bøllemosen i Jægersborg Hegn har navn efter planten Mose-Bølle. Omkring 1885 var mosen tilholdssted for en flok uvorne læredrenge som kaldte sig "Bøllesjakket". Heraf betegnelsen bøller. Den vestlige del af Bøllemosen er såkaldt højmose med tørvemos, tranebær, klokkelyng og andre af højmosens karakterarter. I lagg-zonen forekommer bl.a. Kærmysse. Mosen er i Danmark EU-habitatområde nr. 122. Referencer Litteraturhenvisninger Tidsskriftartikler: Hans Bjarne: Om Bøller og om Bøllemosen ved Skodsborg. I: Søllerødbogen. 1944. 1. række, bind 3, side 31-40. Vibeke Lyngholt Frederiksen: Bøllemosen i Jægersborg Hegn. I: Københavns Universitets almanak. 1994. Side 119-142 : ill. (Mest om naturforholdene) Jakob Damgaard: Livet i Bøllemosen. I: Kaskelot. Nr. 146 (2004). Side 20-23 : ill. Jakob Damgaard: Bøllemosens enestående vandtægefauna (Incecta – Heteroptera: Gerromorpha & Nepomorpha). I: Flora og fauna. Årg. 110, hæfte 4 (2004). Side 137-145 : ill. Bøger Arne Claudius: Mordet i Bøllemosen. 1927. (Arne Claudius er pseudonym for E. M. C. Jensen). Kriminalroman, der foregår i området. Romanen er omtalt i artiklen: P. J. Snare: Bøller i mosen – og engle i haven. I: Pinkerton. Nr. 57 (1995). Side 16-20.
Bølling Kirke

Bølling Kirke er en kirke lidt sydøst for landsbyen Bølling, nordøst for Skjern i Vestjylland. Kirken var oprindelig kullet, dvs. uden tårn, da den blev bygget i 1100-tallet. Kirkens nuværende tårn er det andet tårn kirken har haft og er bygget i 1916. Referencer Eksterne henvisninger Bølling Kirke hos KortTilKirken.dk
Børglum Kollegiet

Børglum Kollegiet er et kollegium i det nordlige Aarhus. Det består af 7 blokke, som hver har 4 etager med 14 værelser, altan og fælleskøkkener, og der er derudover nogle få andre typer værelser. Dertil kommer det nærliggende kollegium, Lille Børglum. Kollegiet er opført i 1963-1967 og er fortrinsvis bygget i gule mursten. Arkitekturen er inspireret af Alvar Alto over temaet "blomster på stilk". De 14 værelser omkring hvert køkken er alle 5-kantede, og blokkene fremstår derfor som cylinderformede. Arkitekturen er desuden speciel derved, at alle 14 værelser på hver etage er forskelligt udformede. Kollegiets faciliteter inkluderer bl.a. musikrum, sauna og motionsrum. Arkitekterne var Harald Salling-Mortensen og Paul Niepoort, og landskabsarkitekt var Jørgen Arevad-Jacobsen. Der er arbejdet en del med akustikken også, som V. Lassen-Jordan var ansvarlig for. Lille Børglum Lille Børglum består af 3 blokke af hver 3 etager. I stueetagen er der lejligheder, og på 1. og 2. er der hver 12 værelser. I modsætning til resten af kollegiet (kaldet Store Børglum) er værelserne på Lille Børglum firkantede. Kilder og eksterne henvisninger Børglum Kollegiets hjemmeside Børglum Kollegiet beskrevet på kollegie8000.dk Arkiveret 3. februar 2009 hos Wayback Machine Bygningskulturens dag, side 2 i PDF-filen. Børglum Kollegiet, Risskov Arkiveret 25. juli 2014 hos Wayback Machine ArkArk
Børglum Hall

Børglum Hall (Danish: Børglum Kollegiet) is a dormitory in the Vejlby neighborhood in Aarhus, Denmark. It is situated at the Vejlby Ringvej ring road next to the Veri Center shopping mall. The dormitory complex consists of a building cluster of seven free standing four-story buildings in yellow brick, designed by architect Harald Salling-Mortensen and completed in 1967, and a newer addition of three apartment blocks from 1992. Børglum is a self-owning institution which can house up to 489 students, of any grade or gender, within cycling distance of Aarhus University. Architecture The original, and largest, part of Børglum Hall was built during the 1960s when the dormitory style of housing was hotly debated. It was designed as a nontraditional ensemble of buildings, heavily inspired by the works of Finnish architect and artist Alvar Aalto. The building material and appearance bears some resemblance to Aalto's Aalto Theatre in Essen. The project called for an organic complex design with seven fan-shaped buildings connected to a low community center by hallways, like flowers on a stalk. The individual buildings are designed similarly to the overall plan for the complex. In the middle of the building is the main staircase, kitchen and community room surrounded by a curved, narrow corridor with entrances to the individual rooms. Originally the buildings had six rooms facing east and eight facing west, all with unique positioning and lighting conditions. The corridor and the room hallways are used as a buffer zone so noise and music from the community room does not unnecessarily bother inhabitants. The community blocks are equipped with a south-facing balcony. The community rooms in the individual blocks are situated centrally in order to minimize noise to nearby buildings. The connecting hallways between the buildings and the community center are a series of covered hallways on the ground floor through a shared garden. The community center, like the residential blocks, is characterized by soft, curved hallways and sloping ramps. It functions as the social and cultural center of the entire complex with a wide array of amenities and community facilities. Amenities The complex consists of 7 four-story buildings with 14 single rooms on each floor. In addition there are four 1½ room apartments and one apartment with a kitchen. Individual buildings has community rooms and the overall complex has a larger, central community facility. The central facility has reception, mailboxes, offices, meeting rooms, fitness rooms, billiard and pool rooms, guest rooms, fireplace and banquet room. References External links Official website
Børkop Motor Sport

For alternative betydninger, se BMS. Børkop Motor Sport (BMS), er en motorcross-klub hjemhørende i Børkop. Klubben blev etableret den 21. maj 1976 af en gruppe unge motorcykel-entusiaster, som lejede en gammel grusgrav, sydøst for Børkop, hvor den første motorcross-bane blev anlagt, men banen kunne ikke godkendes. I 1977 etablerede klubben sig med en bane ved Sønderskoven, som stadig anvendes (2011). Ekstern henvisning BMS hjemmeside
Børnebyen

Børnebyen er et rekreativt område på ca. 7 tønder land, som indeholder 200 små grunde, der ligger sydøst for Vollsmose i Odense Kommune. Området huser en række forskellige dyr bl.a. høns, geder, kaniner og marsvin. Mellem 1974 og 1975 begyndte nogle afdelingsbestyrelser at arbejde for oprettelsen af Børnebyen. I 1978 blev der holdt et møde med den daværende rådmand for Magistratens 4. afdeling, Robert Dalskov Andersen. I november 1979 blev der foreslået et lokalplan, som blev godkendt af byrådet den 19. december 1979. I 1981 åbnede Børnebyen. Eksterne henvisninger Børnebyen Arkiveret 16. oktober 2013 hos Wayback Machine Historien bag Børnebyen
Børsmose Kirke

Børsmose Kirke er en sognekirke i området Børsmose ved Vestkysten i Varde Kommune. Kirken rummer en broderet altertavle tegnet af professor Martin Nyrup samt figurer skåret af Peter Steens forestillende apostler. Kirken blev opført i 1902 på initiativ af Aals sogepræst Jens Nicolai Schou, og da området omkring den i 1968 blev eksproprieret af militæret, fik den lov til at fortsætte. Eksterne kilder og henvisninger Børsmose Kirke hos KortTilKirken.dk
Bøstrup (Drøsselbjerg Sogn)

For alternative betydninger, se Bøstrup. (Se også artikler, som begynder med Bøstrup) Bødstrup er en herregård der ligger i Drøsselbjerg Sogn, Kalundborg Kommune på Vestsjælland. Hovedbygningen forventes nedrevet for at opføre et hotel- og konferencecenter. Bødstrup Gods er på 485 hektar. Ejere af Bødstrup (1660-1689) Henrik Müller (1689-1701) Anna Cathrine Bartholin ... Else Ventin (1701-1730) Caspar Bartholin (1730-1737) Ventin (1737-1769) Joachim Barner Paasche (1769-1778) Christiane Buchhalf gift Paasche (1778-1791) Lauritz Svitzer (1791-1795) Hans Georg Faith, justitsråd (1795-1829) Jan Christopher van Deurs, justitsråd (1829-1832) Anna Dorothea Hansen gift van Deurs (1832-1842) Emil van Deurs (søn) (1842-1843) Oline Sophie Agier gift van Deurs (1843-1868) Herman Edvard van Deurs (bror) (1868-1871) Jeannette Larpent de Trepian gift van Deurs (1871-1880) Julius Valentiner (1880-1916) Christian D.A. Hansen, apoteker og fabrikant (1916-1919) Agnes Mathilde von Hedemann gift Hansen (1919-1950) Ejnar Ammentorp Hansen (søn) (1950-1980) Brdr. Ammentorp Hansen Bernhoft (1980-1996) Erling Ammentorp Hansen Bernhoft (søn) (1996-2006) Erling Ammentorp Hansen Bernhoft / Ulrik Jean Bernhoft (søn) (2006-2019) Ulrik Jean Bernhoft (2019-) Nicolas Christian Bernhoft (søn) Udbygninger (1689) Lerklinede. stråtækte bindingsværksbygninger (ca. 1737) Ny hovedbygning af bindingsværk (1800) Nuværende hovedbygning (1881) Midtrisalit opført og firkantet tårn tilføjet ved C.Abrahams (1921) Tårnet nedrevet Kilder J. P. Trap: Danmark 5.udgave, Kraks Landbrug
Bøstrup Kirke

Bøstrup kirke er sognekirken for Bøstrup Sogn, der hører under Fyens Stift. Kirken ligger i Langeland Kommune, tidligere lå den i Tranekær Kommune, Langelands Nørre Herred. Der er tale om en middelalderkirke, oprindelig herredskirke for Langelands Nørre Herred. Karakteristiske billedkvadre indsat i murene – for eksempel et Kristus-hoved. Altertavlen er et renæssancearbejde fra omkring 1615, prædikestol fra Hans Gudewerdt den Yngres billedskærerværksted udført i renæssancestil 1634. På kirkegården hviler fru Constance Leth til Egeløkke. Hun huskes især fordi Grundtvig i 1805, da han var huslærer på godset, nærede en dyb forelskelse i hende. Eksterne kilder og henvisninger Bøstrup Kirke hos KortTilKirken.dk
Bülows Kaserne

Bülows Kaserne var en af Hærens to kaserner i Fredericia. Det blev i forbindelse med Forsvarsforliget 2013-2017 besluttet at lukke kasernen og flytte alle aktiviteter til byens anden kaserne Ryes Kaserne. Kasernen blev efterfølgende købt af Fredericia Kommune for 32 millioner kroner. Kasernen skal efter planen omdannes til et flygtningecenter. Udover at være et flytningecenter bliver eksercerhuset på kasernen flittigt brugt til mange lokale begivenheder, inkl. kulturevents, stand-up, koncerter og af lokale forretninger til div. arrangementer året rundt. Kasernen blev bygget af Hærens Bygningstjeneste ved kaptajn Valdemar J.F. Wulff i perioden 1934-36 og 1938-40 og erstattede den tidligere kaserne på stedet, Østervold Kaserne, der blev bygget i 1860 og er den sidste kaserne inden for Fredericias volde. Eksercerhuset fra 1863 indgår i kasernen. Under besættelsen blev kasernen i 1943 beordret rømmet af værnemagten, som frygtede en engelsk invasion af Jylland. Derfor blev de danske soldater flyttet ud af kasernen og værnemagten flyttede ind. Kasernen er navngivet efter general Frederik Bülow, der var en af hovedarkitekterne bag udfaldet fra Fredericia. Enheder på Bülows Kaserne 1940-1942 - 7. Regiment 1943-1945 - Værnemagten (Besættelsesmagt) 1945-1961 - 7. Regiment (Jyske fodregiment) 1961-1966 - Kongens Fodregiment 1961-2000 - 1. Jyske Brigade 1966-1990 - Kongens Jyske Fodregiment 1975-1985 - Jyske Divisionskommando 1985-1995 - Jyske Division 1995-2000 - Danske Division 1990-2019 - Telegrafregimentet 2019- - Føringsstøtteregimentet Referencer Eksterne henvisninger Forsvaret.dk: Farvel til Bülows Kaserne
CABINN Metro

Hotel CABINN Metro er et hotel beliggende i København, som er en del af hotelkæden Cabinn Hotels. Hotellet blev færdigbygget i 2009 og var med sine 709 værelser Danmarks største hotel, indtil Bella Sky åbnede i 2011. Hotellet er beliggende på Arne Jacobsens Allé i Ørestad i København og er tegnet af arkitekten Daniel Libeskind. Se også Københavns hoteller Eksterne henvisninger Hotel CABINN Metros hjemmeside Arkiveret 12. august 2010 hos Wayback Machine
Carl Nielsen Skolen

Carl Nielsen Skolen er en folkeskole i Nr. Lyndelse, Faaborg-Midtfyn Kommune. Skolen er opkaldt efter komponisten Carl Nielsen, der er født og opvokset i området omkring Nr. Lyndelse. Skolen er tegnet af arkitekt Folke Olsen og blev indviet i 1960. De oprindelige bygninger er udført i gule mursten med rødt tegltag og udgør 9 klasseværelser, gymnastiksal, bibliotek, lærerværelse og faglokaler, samt Carl Nielsen salen. I 1970 blev skolen udbygget med en ny fløj i 2 etager med 9 klasseværelser og 6 nye faglokaler. Tilbygningen udføres som standardiseret betonelementbyggeri, såkaldt rationelt skolebyggeri. Seneste udbygning blev indviet i 1983 og gav bedre mødelokaler og forhold for administrationen. Denne tilbygning er tegnet af arkitekt Poul E. Kristensen, Rolfsted. Skolen er i dag en 2-spors skole 0-9 klasse, med 387 elever (jan 2019). I perioden 2004-2007 havde Carl Nielsen Skolen fælles ledelse med Nr. Søby skole, hvorefter de to skoler blev lagt sammen i 2007 i Carl Nielsen Skolens lokaler. Eksterne henvisninger Skolens hjemmeside
Carl Nielsens Barndomshjem

Ikke at forveksle med Carl Nielsen Museet. Carl Nielsens Barndomshjem er et mindre filialmuseum for komponisten Carl Nielsen. Huset var Carl Nielsens tredje og sidste barndomshjem og er beliggende i Nørre Lyndelse, cirka 15 km syd for Odense. Huset blev bygget i 1850'erne. Carl Nielsens forældre, Maren Kirstine og Niels ’Maler’ Jørgensen, købte huset i marts 1878. Med en kort afbrydelse i sommeren 1878, boede Carl Nielsen her frem til november 1879, hvor han kom i lære som militærmusiker i Odense. Det var også i barndomshjemmet, han i juli 1891 præsenterede sin hustru, billedhuggeren Anne Marie Carl Nielsen, før forældrene i september samme år solgte huset og alle deres ejendele og emigrerede til USA. I sin erindringsbog Min fynske Barndom (1927) beskrev Carl Nielsen huset som "Et palads med sol og lys og glæde". Huset har fungeret som museum siden 1956 og indeholder en udstilling om Carl Nielsens barndom og om hjemmets arbejds- og musikliv, som blev så afgørende for Carl Nielsens senere udvikling både som musiker og som komponist. Huset som i dag ligger på adressen Odensevej 2A i Nr. Lyndelse blev flyttet et stykke tilbage for at give plads til udvidelsen af landevejen mellem Odense og Faaborg. Ekstern henvisning barndomshjem.carlnielsen.org - Carl Nielsens Barndomshjem
Carlsberg-siloen

Carlsberg-siloen som den bliver kaldt i folkemunde, er en bebeoelsesejendom beliggende på Rahbeks Allé i København. Den blev oprindeligt bygget af Kongens Bryghus i 1956-57 og er med sine 70 meters højde et markant indslag på Vesterbro. Tyge Hvass var arkitekt for siloen, og Christen Ostenfeld & Wriborg W. Jønson var ingeniører. Oprindeligt var der et lysende logo for "KB" på siloen, senere afløst af "Carlsberg" og til sidst fjernet. Den blev oprindeligt bygget til opbevaring af malt, men var kun i brug i 13 år indtil Carlsberg, Tuborg og Kongens Bryghus blev fusioneret i De forenede Bryggerier. Siloen stod herefter tom i mange år indtil den blev bygget om til lejligheder i 1994-97 ved Vilhelm Lauritzens Tegnestue. Søtoftegård stod for entreprisen. Siloen rummer i alt 35 andelslejligheder på 105-228 m². På 4.-18. sal er der to lejligheder pr. etage, mens der på de tre øverste etager er en lejlighed pr. etage. Noter Ekstern henvisning